Александър Пушкин
Желание

Превод от руски: Мария Шандуркова, 2013

chitanka.info

Тъй бавно се изнизват мойте дни,

сърцето ми потъва във тревоги,

нещастната любов ме нарани,

безумия мечтите ми прогонват.

Но аз мълча, потиснат, угнетен;

и сълзи лея; те са облекчение;

от мъката в душата съм пленен —

намирам там горчиво наслаждение.

О, мой живот! Лети, не ще те спра,

изчезвай в мрак, ти празно привидение;

любимо ми е сладкото мъчение —

и, любейки, аз нека да умра!

1816

Превод: юни 2013 г.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.